नेकपा एमाले र माओवादी केन्द्रले राष्ट्रियसभा निर्वाचनमा ४३ सिटमा संयुक्त उम्मेद्वारी दिने भएका छन् ।सिंहदरवार स्थित एमाले संसदीय दलको कार्यालयमा हिजो बसेको संयुक्त कार्यदलको बैठकले राष्ट्रियसभा निर्वाचनका लागि एमालेले २९ र माओवादी केन्द्रले १४ सिटमा उम्मेद्वारी दिने टुङ्गो लगाएका हुन् । राष्ट्रियसभामा कुल ५६ सिट मध्ये ४३ सिट टुङ्गो लगाएपनि कार्यदलले १३ वटा सिटमा भने अन्य दलसँग छलफल गर्ने निर्णय गरेको छ ।
